আইপিএল থেকে একে একে ছিটকে গিয়েছেন স্টিভ স্মিথ, ডেভিড ওয়ার্নার, মিচেল স্টার্ক। এবার সেই তালিকায় নতুন সংযোজন মুম্বই ইন্ডিয়ান্সের বোলার অজি প্যাট কামিন্স। পিঠের চোটে ছিটকে গেলেন টুর্নামেন্ট থেকে। 

এই বিষয়ে অন্যান্য খবর

অতীত ভুলে ফের প্রাক্তনীর সঙ্গে তুমুল নাচ ধোনির, মেলাল আইপিএল-ই


কথায় বলে, কারও পৌষ মাস তো কারও সর্বনাশ। কামিন্সের সর্বনাশ। কামিন্স ছিটকে যেতেই ভাগ্য খুলে গেল বাংলাদেশের পেসার মুস্তাফিজুর রহমানের। কামিন্স ছিটকে যাওয়ায় বড় সড় ধাক্কা খেল মুম্বই ইন্ডিয়ান্স।  
কামিন্স ছিটকে যাওয়ায় খুলে গেল মুস্তাফিজুরের ভাগ্য। এই মুম্বই ইন্ডিয়ান্স দলে মুস্তাফিজুরের প্রতিদ্বন্দ্বী ছিলেন কামিন্স। প্রথম ম্যাচে কামিন্সকে বাইরে বসিয়ে রেখে মুস্তাফিজকেই  বেছে নেওয়া হয়েছিল। খারাপ পারফরম্যান্স করলে বাংলাদেশি পেসারকে বসিয়ে রেখে কামিন্সকে মাঠে পাঠিয়ে দেওয়া হত বলেই মনে করছে ক্রিকেট সম্পর্কে ওয়াকিবহালমহল। কামিন্স সরে যাওয়ায় মুস্তাফিজুরের আর ভয়ের কারণ নেই।